เอกสารแนบ 3 อื่นๆ

(1) รายงานคณะกรรมการตรวจสอบ

[]

[]

[]

(2) รายงานการแปลงค่าเป็นเงินเหรียญดอลลาร์สหรัฐอเมริกา

บริษัท พรีเชียส ชิพปิ้ง จำกัด (มหาชน) (“บริษัทฯ”)
ได้แนบรายงานการแปลงค่างบการเงินเป็นเงินเหรียญดอลลาร์สหรัฐอเมริกา ของ บริษัท พรีเชียส
ชิพปิ้ง จำกัด (มหาชน) และบริษัทย่อย สำหรับงวดปีสิ้นสุดวันที่ 31 ธันวาคม 2553 และ 2552
และนโยบายที่ใช้ในการปรับปรุงงบการเงินสกุลไทยบาทเป็นสกุลเงินเหรียญดอลลาร์สหรัฐอเมริกา
เพื่อเป็นข้อมูลแก่ท่าน (กรุณาดู ไฟล์ “pslt1” แสดงอยู่ด้านล่างของรายงานผู้สอบบัญชี)
บริษัทฯได้สรุปตัวเลขที่สำคัญเพื่อความรวดเร็วสำหรับผู้อ่านข้างล่างนี้

(หน่วย : พันเหรียญดอลลาร์สหรัฐอเมริกา)

  ------------------------------------- ---------------- ------------ ----------------
  งบดุล                                  ณ วันที่ 31/12/2553 ณ วันที่        
                                                         31/12/2552   

  สินทรัพย์รวม                             665,339          644,577      

  หนี้สินรวม                               175,923          149,132      

  ส่วนของผู้ถือหุ้นรวม                        489,416          495,445      

  งบกำไรขาดทุน                           12 เดือนถึง                     12 เดือน ถึง
                                        31/12/2553                    31/12/2552

  รายได้รวม                              107,127                       184,954

  ค่าใช้จ่ายรวม                            60,341                        88,128

  กำไรก่อน ค่าใช้จ่ายทางการเงิน              47,390                        97,469
  และภาษีเงินได้นิติบุคคล                                                   

  ค่าใช้จ่ายทางการเงิน                      9,394                         7,691

  กำไรสุทธิก่อนหักภาษีเงินได้นิติบุคคล            37,996                        89,778

  กำไรสุทธิส่วนที่เป็นของผู้ถือหุ้นบริษัทใหญ่         35,163                        88,087
  ------------------------------------- ---------------- ------------ ----------------

ความเป็นมา :
การแปลงค่างบการเงินได้จัดทำขึ้นจากข้อมูลงบการเงินสกุลเงินไทยบาทซึ่งได้ตรวจสอบโดยผู้สอบบัญชีของ
บริษัทฯ
และงบการเงินแปลงค่าในรูปสกุลเงินเหรียญดอลลาร์สหรัฐอเมริกานี้ได้สอบทานและรับรองแล้วโดย
นักบัญชีอิสระ เบเคอร์ ทิลลี่ คอร์ปอเรท แอ็ดไวเซอรี่ เซอร์วิสเซส (ประเทศไทย) จำกัด บริษัทฯ
เห็นว่ามีความจำเป็นที่จะต้องจัดทำงบการเงินแปลงค่าในรูปสกุลเงินเหรียญดอลลาร์สหรัฐอเมริกาให้แก่นักลงทุน
เนื่องจากงบการเงินดังกล่าวจะแสดงให้เห็นฐานะทางการเงิน ที่ถูกต้องของบริษัทฯ
เนื่องจากโดยพื้นฐานแล้ว บริษัทฯ จะซื้อและขายสินทรัพย์ในการเดินเรือของบริษัทฯ
ด้วยเงินสกุลเหรียญดอลลาร์สหรัฐอเมริกา และรายได้จากการเดินเรือทั้งหมดของบริษัทฯ
จะได้รับเป็นสกุลเงินเหรียญดอลลาร์สหรัฐอเมริกาด้วย ซึ่งเกือบเท่ากับร้อยละ 98
ของสินทรัพย์รวมและรายได้รวม ในทางเดียวกันหนี้เงินกู้ทั้งหมดและค่าใช้จ่ายส่วนใหญ่ของบริษัทฯ
จะเกิดขึ้นในรูปสกุลเงินเหรียญดอลลาร์สหรัฐอเมริกา
ดังนั้นจึงไม่เกิดความสมดุลในงบดุลสกุลเงินไทยบาทของบริษัทฯ ซึ่งสินทรัพย์ถาวรบางส่วน
(เรือเดินทะเลซึ่งได้ซื้อก่อนวันที่ 1 กรกฎาคม 2540) ของบริษัทฯ
ถูกบันทึกเป็นเงินไทยบาทตามอัตราแลกเปลี่ยน ณ วันที่ซื้อมาในอดีต (ที่อัตราแลกเปลี่ยนประมาณ
25-26 บาท ต่อ 1 เหรียญดอลลาร์สหรัฐอเมริกา)
ในขณะที่หนี้สินถูกบันทึกเป็นเงินไทยบาทตามอัตราแลกเปลี่ยน ณ สิ้นปีนี้ (ที่อัตราแลกเปลี่ยนประมาณ
30.2963 บาท ต่อ 1 เหรียญดอลลาร์สหรัฐอเมริกา) การบันทึกด้วยวิธีดังกล่าว
ทำให้มูลค่าของสินทรัพย์ถาวรต่ำกว่ามูลค่าจริงเมื่ออยู่ในรูปสกุลเงินไทยบาทเนื่องจากอัตราแลกเปลี่ยนสำหรับการแปลงค่าสินทรัพย์ถาวร
(เรือ) จากสกุลเงินเหรียญดอลลาร์สหรัฐอเมริกาเป็นสกุลเงินไทยบาทยังคงใช้อัตราแลกเปลี่ยน ณ
เวลาที่ได้มีการซื้อเรือเข้ามา

เนื่องจากสินทรัพย์ถาวรเกือบทั้งหมดของบริษัทฯ ซึ่งมีมูลค่าเป็นเงินสกุลเหรียญดอลลาร์สหรัฐอเมริกา
การปรับปรุงสินทรัพย์ถาวรให้อยู่ในรูปสกุลเงินเหรียญดอลลาร์สหรัฐอเมริกาซึ่งเป็นราคา ณ
วันที่ซื้อมาในอดีตจึงเป็นการกำจัดความไม่สมดุลระหว่างมูลค่าสินทรัพย์และหนี้สินดังกล่าวข้างต้น

ยิ่งไปกว่านั้น จากที่ได้กล่าวมาแล้วข้างต้นเนื่องจากส่วนหนึ่งในสัญญาให้สินเชื่อต่างๆ บริษัทฯ
มีหน้าที่ต้องจัดทำงบการเงินในรูปสกุลเงินเหรียญดอลลาร์สหรัฐอเมริกาให้เจ้าหนี้ทั้งหลาย
และคำนวณอัตราส่วนทางการเงินต่างๆ
ตามข้อตกลงในสัญญาโดยใช้ข้อมูลจากงบการเงินที่ปรับปรุงในรูปสกุลเงินเหรียญดอลลาร์สหรัฐอเมริกานี้
ดังนั้นบริษัทฯ จึงได้เปิดเผยงบการเงินดังกล่าวให้แก่ ผู้ลงทุนที่สนใจและผู้ถือหุ้นด้วย

[]

ขอบเขตหน้าที่การทำงาน

เบเคอร์ ทิลลี่ คอร์ปอเรท แอ็ดไวเซอรี่ เซอร์วิสเซส (ประเทศไทย) จำกัด (“บีทีซีเอเอส”) ไม่ได้ทำการตรวจสอบ บัญชีหรือข้อมูลเพื่อการบริหารของบริษัท พรีเชียสชิพปิ้ง จำกัด (มหาชน) (“พรีเชียส” หรือ “บริษัทฯ”) รวมทั้ง ไม่ได้ทำการพิสูจน์รายการค้าขายที่บันทึกไว้แต่อย่างใด ดังนั้น บีทีซีเอเอส จึงไม่สามารถแสดงความคิดเห็นในตัว งบการเงินต่างๆ ได้ ความรับผิดชอบในเอกสารนี้จึงเป็นเพียงการแปลงค่าจากงบการเงินสกุลไทยบาทที่ได้รับการ ตรวจสอบแล้วให้อยู่ในรูปเงินเหรียญดอลลาร์สหรัฐอเมริกา

ไม่ว่าในกรณีใดๆ ก็ตาม บีทีซีเอเอส จะไม่ขอรับผิดในภาระขาดทุน ต้นทุน ค่าความเสียหาย หรือค่าใช้จ่ายใดๆ ก็ตามที่เกิดขึ้นจากการกระทำฉ้อฉล การเสนอข้อมูลที่ไม่ถูกต้อง หรือการตั้งใจผิดนัดชำระโดยบริษัทฯ กรรมการบริษัทฯ พนักงานบริษัทฯ หรือตัวแทนบริษัทฯ

รายงานฉบับนี้ได้รับการจัดทำขึ้นเพื่อเป็นข้อมูลของบริษัทฯ เจ้าหนี้ของบริษัทฯ รวมถึงที่ปรึกษาทางกฎหมายและทางการเงินของบริษัทฯ บีทีซีเอเอส ไม่ขอรับผิดชอบในพันธกรรมใดๆ ที่อาจมีต่อบุคคลอื่นที่ไม่ใช่บุคคลที่ระบุไว้ข้างต้น

บีทีซีเอเอส ขอจำกัดความรับผิดชอบใดๆที่เกิดจากความผิดพลาด หรือความไม่ถูกต้องในการแปลนี้ ในกรณีที่มีความขัดแย้งเกิดขึ้นระหว่างรายงานภาคภาษาอังกฤษและภาษาไทย ขอให้ท่านยึดเอาตามรายงานภาคภาษาอังกฤษเป็นหลัก

บทสรุปจากผู้บริหาร

เมื่อวันที่ 3 กุมภาพันธ์ 2547 บริษัท พรีเชียส ชิพปิ้ง จำกัด (มหาชน) (“พรีเชียส” หรือ
“บริษัทฯ”) ได้ว่าจ้างให้ บริษัท เบเคอร์ ทิลลี่ คอร์ปอเรท แอ็ดไวเซอรี่ เซอร์วิสเซส
(ประเทศไทย) จำกัด*(“บีทีซีเอเอส”)
จัดทำรายงานประจำไตรมาสเกี่ยวการปรับปรุงงบการเงินใหม่เป็นสกุลเงินเหรียญสหรัฐอเมริกา
(“เหรียญสรอ.”) ของบริษัทฯ โดยอิงจากงบการเงินรวมสกุลไทยบาทที่ได้รับการตรวจสอบ /
สอบทานขึ้น
การว่าจ้างดังกล่าวจะเป็นการตรวจทานการคำนวณตัวเลขและหลักเกณฑ์ที่ใช้ในการปรับปรุงค่างบดุลและงบกำไรขาดทุนใหม่เป็นเงินเหรียญสรอ.

ดังนั้น ข้อสรุปที่เกี่ยวกับการปรับปรุงค่างบการเงินสกุลไทยบาทใหม่ให้เป็นเงินเหรียญสรอ.
ได้ถูกแนบไว้ในภาคผนวกที่ 2

บีทีซีเอเอสได้ทำการรายงานผลจากการตรวจทานการปรับปรุงค่างบการเงินรวมใหม่ในรูปสกุลเงินเหรียญสรอ.
สำหรับปี สิ้นสุดวันที่ 31 ธันวาคม 2553ในการตรวจทานดังกล่าว
บีทีซีเอเอสได้รับการช่วยเหลือและความร่วมมือจากพนักงานบริษัทฯ และผู้บริหารเป็นอย่างดี

งบดุล ณ วันที่ 31 ธันวาคม 2553 ที่ได้มีการแปลงค่าเป็นเงินเหรียญสรอ.
แล้วนั้นแสดงให้เห็นว่ามูลค่ารวมของสินทรัพย์และหนี้สินของบริษัทฯ เป็นจำนวนทั้งสิ้น 665
ล้านเหรียญสรอ. และ 176 ล้านเหรียญสรอ. ตามลำดับ ดังนั้นทุนเรือนหุ้นของบริษัทฯ ณ วันที่ 31
ธันวาคม 2553จึงมีมูลค่า 489 ล้านเหรียญสรอ.

ในส่วนของงบกำไรขาดทุน มูลค่ารวมของรายได้และค่าใช้จ่าย
(ไม่รวมดอกเบี้ยจ่ายและค่าใช้จ่ายทางการเงิน) ของบริษัทฯ สำหรับปีสิ้นสุดวันที่ 31 ธันวาคม
2553 เป็นจำนวนทั้งสิ้น 107 ล้านเหรียญสรอ. และ 60 ล้านเหรียญสรอ. ตามลำดับ
กำไรสุทธิหลังจากหักรายการอื่นๆ อาทิ ค่าใช้จ่ายทางการเงิน และภาษีเงินได้นิติบุคคล จำนวน 12
ล้านเหรียญสรอ. แล้วนั้น เป็นจำนวนทั้งสิ้น 35 ล้านเหรียญสรอ. ส่วนยอดกำไรสะสมสิ้นปี
มีมูลค่าเป็น 405 ล้านเหรียญสรอ.

*หมายเหตุ : บริษัท เบเคอร์ ทิลลี่ เอฟ เอ เอส (ประเทศไทย) จำกัด ได้เปลี่ยนชื่อเป็น บริษัท
เบเคอร์ ทิลลี่ คอร์ปอเรท แอ็ดไวเซอรี่

เซอร์วิสเซส (ประเทศไทย) จำกัด โดยมีผลตั้งแต่วันที่ 25 เมษายน 2549

งบการเงิน

  งบดุลรวม ณ วันที่ 31 ธันวาคม 2553 - สินทรัพย์

[]

 

  งบดุลรวม ณ วันที่ 31 ธันวาคม 2553 - หนี้สินและส่วนของผู้ถือหุ้น

[]

งบกำไรขาดทุนรวม สำหรับปี สิ้นสุดวันที่ 31 ธันวาคม 2553 และ 2552

[]

งบกำไรขาดทุนรวม สำหรับปี สิ้นสุดวันที่ 31 ธันวาคม 2553 และ 2552 (ต่อ)

[]

นโยบายที่ใช้ในการปรับปรุงงบการเงินสกุลไทยบาทเป็นสกุลเงินเหรียญดอลลาร์สหรัฐอเมริกา
(“เหรียญสรอ.”)

ในการปรับปรุงงบการเงินนั้น ได้มีการพิจารณาถึงข้อกำหนดต่างๆ
ที่ระบุไว้ในมาตรฐานการบัญชีของไทย อย่างไรก็ตาม
เนื่องมาจากความเป็นเอกลักษณ์เฉพาะตัวในการปรับปรุงงบการเงินนี้
การจัดทำงบการเงินเหรียญสรอ.
นี้อาจไม่จำเป็นที่จะต้องเป็นไปตามมาตรฐานการบัญชีไทยแต่อย่างใด
ลักษณะเฉพาะตัวที่สำคัญอย่างหนึ่งในที่นี้เกิดขึ้นเนื่องจากสินทรัพย์ หนี้สิน และการค้าหลักๆ ของบริษัท
พรีเชียส ชิพปิ้ง จำกัด (มหาชน) (“บริษัทฯ”) ได้เกิดขึ้นโดยใช้เงินเหรียญสรอ. ในการซื้อขาย
แล้วจึงทำการแปลงค่าเป็นเงินสกุลไทยบาท ตามความต้องการของตลาดหลักทรัพย์แห่งประเทศไทย
จากที่ได้กล่าวมานี้สินทรัพย์ หนี้สิน และรายการค้าเหล่านี้จึงมีการปรับปรุงใหม่เป็นเงินเหรียญสรอ.
โดยใช้อัตราแลกเปลี่ยนจากธนาคารแห่งประเทศไทย หรืออัตราแลกเปลี่ยนโดยประมาณที่ใช้ ณ
วันที่ทำการแปลงค่าเป็นเงินไทยบาท อย่างไรก็ตาม
นโยบายนี้อาจใช้ไม่ได้กับการค้าขายที่บันทึกไว้ในงบกำไรขาดทุน
เนื่องจากจำเป็นจะต้องทำการหาอัตราแลกเปลี่ยน ณ วันที่มีการค้าขายแต่ละครั้ง
ซึ่งในกรณีนี้อัตราแลกเปลี่ยนถัวเฉลี่ยถ่วงน้ำหนัก (ตามที่อธิบายไว้ในส่วนของงบกำไรขาดทุน)
จึงถูกนำมาใช้ในการแปลงค่าแทน

จากความเป็นเอกลักษณ์เฉพาะตัวตามที่ได้กล่าวมาแล้วข้างต้น เบเคอร์ ทิลลี่ คอร์ปอเรท
แอ็ดไวเซอรี่ เซอร์วิสเซส (ประเทศไทย) จำกัด (“บีทีซีเอเอส”)
ได้หานโยบายที่จะทำให้มั่นใจได้ว่าจะเป็นวิธีการปรับปรุงค่าที่เหมาะสมที่สุดในการแสดงมูลค่าและผลการดำเนินการของบริษัทฯ

พึงตระหนักว่าความรับผิดชอบของบีทีซีเอเอส จำกัด
ในรายงานฉบับนี้อยู่เพียงการตรวจสอบและรับรองการปรับปรุงงบการเงินใหม่เป็นสกุลเงินเหรียญสรอ.
ซึ่งจัดทำขึ้นโดยบริษัทอิงจากงบการเงินประจำไตรมาส / สำหรับงวดครึ่งปี / สำหรับงวดประจำปี
สกุลไทยบาทที่ได้รับการสอบทาน /
ตรวจสอบจากผู้ตรวจสอบบัญชีที่ได้รับการแต่งตั้งตามกฎหมายเท่านั้น ดังนั้น
ขอบเขตหน้าที่จึงจำกัดอยู่เพียงการตรวจทานความถูกต้องของการปรับปรุงงบการเงินใหม่เป็นสกุลเงินเหรียญสรอ.
เท่านั้น โดยอิงจากข้อมูลทางบัญชีที่มีอยู่แล้วในรูปสกุลเงินไทยบาท

จากที่ได้กล่าวมานี้ นโยบายการปรับปรุงงบดุลและงบกำไรขาดทุนของบริษัทฯ
มีรายละเอียดดังต่อไปนี้:

งบดุล

การแปลงค่าจากเงินไทยบาทเป็นเงินเหรียญสรอ. ในรายการส่วนใหญ่ในงบดุลที่ได้รับการตรวจสอบ
/ สอบทานแล้วของบริษัทฯ นั้นจะใช้อัตราแลกเปลี่ยน ณ วันที่ในงบดุล
ในส่วนของสินทรัพย์จะใช้อัตราซื้อไทยบาท / เหรียญสรอ. ในการแปลงค่า
ส่วนหนี้สินจะใช้อัตราขายไทยบาท / เหรียญสรอ. ในการแปลงค่า อย่างไรก็ตาม
นโยบายนี้ไม่ได้ใช้ในการแปลงค่ารายการบางรายการ เนื่องจากบริษัทฯ
เห็นว่าการใช้นโยบายในรูปแบบอื่นจะแสดงการปรับปรุงค่าในรูปสกุลเงินเหรียญสรอ.
ได้ถูกต้องมากกว่า รายการต่างๆ ที่ใช้นโยบายในรูปแบบอื่นมีดังต่อไปนี้

-   เงินลงทุนที่เป็นเงินเหรียญสรอ. นั้น บริษัทฯ จะใช้อัตราแลกเปลี่ยน ณ
    วันที่ทำการลงทุนนั้นในการแปลงค่าเป็นเงินไทยบาท
    ดังนั้นในการปรับปรุงค่าใหม่จึงใช้อัตราแลกเปลี่ยนดังกล่าวในการแปลงค่ากลับเป็นเงินเหรียญสรอ.

-   เรือเดินทะเล และค่าใช้จ่ายในการซ่อมแซมและสำรวจเรือเดินทะเล (Drydock and
    Special Survey expenses) ตามกำหนดเวลานั้น ได้มีการซื้อขายกันเป็นเงินเหรียญสรอ.
    แล้วจึงแปลงค่าเป็นเงินไทยบาทโดยใช้อัตราแลกเปลี่ยน ณ วันซื้อ
    ดังนั้นในการปรับปรุงค่าใหม่จึงใช้อัตราแลกเปลี่ยนดังกล่าวในการแปลงค่ากลับเป็นเงินเหรียญสรอ.

  ที่ดิน อาคารและอุปกรณ์
  ที่มีการซื้อด้วยเงินไทยบาทนั้นจะถูกทำการแปลงค่าโดยใช้อัตราแลกเปลี่ยน ณ
  วันที่ซื้อในการแปลงค่าสินทรัพย์ที่เป็นเงินไทยบาทหลักๆ เช่น อาคารชุดและส่วนปรับปรุงอาคารชุด
  เป็นต้น อย่างไรก็ตาม สินทรัพย์ที่มีการซื้อด้วยเงินไทยบาทอื่น ได้แก่ อุปกรณ์สำนักงาน
  ส่วนปรับปรุงสัญญาเช่า ยานพาหนะ ส่วนตกแต่งและอุปกรณ์สำนักงาน และงานระหว่างก่อสร้าง
  ใช้อัตราแลกเปลี่ยน ณ วันที่งบดุล

  โปรดตระหนักว่ารายการใดๆ ที่มีอยู่ในบัญชีก่อนเดือนกรกฎาคม 2540 นั้น เช่น
  อาคารชุดและส่วนปรับปรุงอาคารชุดจะถูกแปลงค่าด้วยอัตราแลกเปลี่ยนไทยบาท / เหรียญสรอ.
  ที่ 25.5 เนื่องจากการลดค่าเงินบาทได้เริ่มเกิดขึ้นในเดือนกรกฎาคม 2540
  ในช่วงก่อนที่จะมีการลดค่าเงินบาทนั้น อัตราแลกเปลี่ยนไทยบาท / เหรียญสรอ.
  จะค่อนข้างคงที่อยู่ที่มูลค่า 25.5 บาท / 1 เหรียญสรอ.

  ค่าเสื่อมราคาของสินทรัพย์ที่ซื้อด้วยเงินเหรียญสรอ. จะมีการปรับปรุงค่าโดยใช้อัตราแลกเปลี่ยน
  ณ วันที่ได้มาของสินทรัพย์ดังกล่าว อย่างไรก็ตาม
  ค่าเสื่อมราคาของสินทรัพย์ที่มีการซื้อด้วยเงินไทยบาทนั้น บริษัทฯ
  จะทำการแปลงค่าโดยใช้อัตราแลกเปลี่ยน ณ วันที่งบดุล ตามที่ได้กล่าวไปแล้วข้างต้น
  อัตราแลกเปลี่ยน ณ วันที่ซื้อถูกใช้ในการแปลงค่าเสื่อมราคาสินทรัพย์ที่เป็นเงินไทยบาทหลักๆ

-   เงินล่วงหน้าค่าจ้างต่อเรือเดินทะเล ส่วนใหญ่อยู่ในรูปเงินเหรียญสรอ.
    แล้วจึงแปลงค่าเป็นเงินไทยบาทโดยใช้อัตราแลกเปลี่ยนถั่วเฉลี่ยของเดือนก่อนเดือนที่รายการดังกล่าวเกิดขึ้น
    ดังนั้นจึงทำการแปลงค่ากลับเป็นเงินเหรียญสรอ.โดยใช้อัตราแลกเปลี่ยนดังกล่าว
    อย่างไรก็ตาม วิธีการดังกล่าวไม่ได้ใช้กับ

-   รายการเงินล่วงหน้าค่าจ้างต่อเรือเดินทะเลของบริษัทย่อยในต่างประเทศ
    ที่ถูกนำมารวมแสดงใน งบดุลรวมของบริษัท ซึ่งรายการดังกล่าวนั้นอยู่ในรูปเงินเหรียญสรอ.
    และแปลงค่าเป็นเงินไทยบาทโดยใช้อัตราแลกเปลี่ยนถั่วเฉลี่ย ณ วันที่งบดุล
    ดังนั้นจึงทำการแปลงค่ากลับเป็นเงินเหรียญสรอ.โดยใช้อัตราแลกเปลี่ยนถั่วเฉลี่ย ณ วันที่งบดุล

-   รายการจ่ายชำระดอกเบี้ยจ่ายสำหรับเงินกู้ค่าจ้างต่อเรือเดินทะเล
    ซึ่งเป็นการจ่ายชำระในรูปเงินเหรียญสรอ. ที่มีการหักภาษีหัก ณ ที่จ่าย
    ซึ่งรายการดังกล่าวจะทำการแปลงค่าเป็นเงินไทยบาท โดยใช้อัตราขายของวันก่อนวันที่จ่าย
    ดังนั้นในการปรับปรุงค่าใหม่จึงใช้อัตราแลกเปลี่ยนดังกล่าวในการแปลงค่ากลับเป็นเงินเหรียญสรอ.

-   ลูกหนี้และเจ้าหนี้การค้า และรายได้รับล่วงหน้า ได้มีการซื้อขายกันเป็นเงินเหรียญสรอ.
    แล้วจึงแปลงค่าเป็นเงินไทยบาทโดยใช้อัตราแลกเปลี่ยน ณ วันที่งบดุล
    ดังนั้นในการปรับปรุงค่าใหม่จึงใช้อัตราแลกเปลี่ยน ณ
    วันที่งบดุลในการแปลงค่ากลับเป็นเงินเหรียญสรอ.

-   ลักษณะของสินทรัพย์และหนี้สินหมุนเวียนอื่น โดยมากจะมีการหมุนเวียนอย่างมาก
    ดังนั้นการแปลงค่ารายการบัญชีดังกล่าวจึงใช้อัตราแลกเปลี่ยน ณ วันที่งบดุล

-   สินทรัพย์อื่น ๆ มีการซื้อขายกันเป็นเงินเหรียญสรอ.
    แล้วจึงแปลงค่าเป็นเงินไทยบาทโดยใช้อัตราแลกเปลี่ยน ณ วันที่งบดุล
    ดังนั้นในการปรับปรุงค่าใหม่จึงใช้อัตราแลกเปลี่ยน ณ
    วันที่งบดุลในการแปลงค่ากลับเป็นเงินเหรียญสรอ.

-   ค่าธรรมเนียมการกู้เงินรอตัดจ่าย รายการดังกล่าวเป็นการจ่ายชำระด้วยเงินเหรียญสรอ.
    แล้วจึงแปลงค่าเป็นเงินไทยบาทโดยใช้อัตราแลกเปลี่ยนถั่วเฉลี่ยของเดือนก่อนเดือนที่รายการดังกล่าวเกิดขึ้น
    ดังนั้นจึงทำการแปลงค่ากลับเป็นเงินเหรียญสรอ.โดยใช้อัตราแลกเปลี่ยนดังกล่าว
    อย่างไรก็ตาม วิธีการดังกล่าวไม่ได้ใช้กับ

-   รายการค่าธรรมเนียมการกู้เงินรอตัดจ่ายของบริษัทย่อยในต่างประเทศ ที่ถูกนำมารวมแสดงใน
    งบดุลรวมของบริษัท ซึ่งรายการดังกล่าวนั้นอยู่ในรูปเงินเหรียญสรอ.
    และแปลงค่าเป็นเงินไทยบาทโดยใช้อัตราแลกเปลี่ยนถั่วเฉลี่ย ณ วันที่งบดุล
    ดังนั้นจึงทำการแปลงค่ากลับเป็นเงินเหรียญสรอ.โดยใช้อัตราแลกเปลี่ยนถั่วเฉลี่ย ณ วันที่งบดุล

-   รายการค่าธรรมเนียมการกู้เงิน ซึ่งเป็นการจ่ายชำระเป็นเงินเหรียญสรอ. ที่มีการหักภาษีหัก
    ณ ที่จ่าย ซึ่งรายการดังกล่าวจะทำการแปลงค่าเป็นเงินไทยบาท
    โดยใช้อัตราขายของวันก่อนวันที่จ่าย
    ดังนั้นในการปรับปรุงค่าใหม่จึงใช้อัตราแลกเปลี่ยนดังกล่าวในการแปลงค่ากลับเป็นเงินเหรียญสรอ.

-   เงินล่วงหน้าค่าซื้อหุ้นในบริษัทร่วมที่ถือโดยบริษัทย่อย
    รายการดังกล่าวเป็นการจ่ายชำระด้วยเงินเหรียญสรอ.
    แล้วจึงแปลงค่าเป็นเงินไทยบาทโดยใช้อัตราแลกเปลี่ยนถั่วเฉลี่ยของเดือนก่อนเดือนที่รายการดังกล่าวเกิดขึ้น
    ดังนั้นจึงทำการแปลงค่ากลับเป็นเงินเหรียญสรอ.โดยใช้อัตราแลกเปลี่ยนดังกล่าว

-   เงินกู้ยืมจากธนาคาร และดอกเบี้ยค้างจ่าย ส่วนใหญ่อยู่ในรูปเงินเหรียญสรอ.
    แล้วจึงแปลงค่าเป็นเงินไทยบาทโดยใช้อัตราแลกเปลี่ยน ณ วันที่งบดุล
    ดังนั้นในการปรับปรุงค่าใหม่จึงใช้อัตราแลกเปลี่ยน ณ
    วันที่งบดุลในการแปลงค่ากลับเป็นเงินเหรียญสรอ.

-   ส่วนได้เสียของผู้ถือหุ้นส่วนน้อยในกำไรสะสมของบริษัทย่อยของบริษัทฯ
    จะทำการแปลงค่าเป็นเงินไทยบาทโดยใช้อัตราแลกเปลี่ยน ณ วันที่งบดุล
    ดังนั้นในการปรับปรุงค่าใหม่จึงใช้อัตราแลกเปลี่ยน ณ วันที่งบดุล

-   ผลต่างจากการแปลงค่างบการเงินที่เป็นเงินตราต่างประเทศโดยหลักๆ
    แล้วจะเกี่ยวข้องกับสินทรัพย์และหนี้สินที่เป็นสกุลเงินไทยบาทที่ถูกปรับปรุงค่าใหม่ให้เป็นสกุลเงินเหรียญ
    สรอ. โดยใช้อัตราแลกเปลี่ยนที่แตกต่างกัน ก่อให้เกิดความไม่สมดุลขึ้นในงบดุล
    กรณีเช่นนี้จะไม่เกิดขึ้นจากสินทรัพย์และหนี้สินที่เป็นสกุลเงินเหรียญสรอ.
    เนื่องจากเราทำการปรับปรุงค่าจากสกุลเงินไทยบาทกลับไปสู่มูลค่าดั้งเดิมในรูปเงินเหรียญสรอ.
    จึงเป็นที่เข้าใจได้ว่าผลสะสมในรูปเงินเหรียญสรอ.
    ของการปรับปรุงที่เกิดจากการแปลงค่างบการเงินที่เป็นเงินตราต่างประเทศนั้น
    ไม่ได้หมายถึงการปรับปรุงที่เกิดจากการแปลงค่าเป็นเงินไทยบาท

-   ทุนเรือนหุ้น และสำรองตามกฎหมายจะทำการปรับปรุงค่าโดยใช้อัตราแลกเปลี่ยน ณ
    วันที่เกิดการเปลี่ยนแปลงในรายการ
    สำหรับรายการเพิ่มหรือลดทุนนั้นจะทำการปรับปรุงค่าโดยใช้อัตราแลกเปลี่ยนถั่วเฉลี่ยของเดือนก่อนดังกล่าว
    อย่างไรก็ตาม
    สำรองเพื่อกิจกรรมความรับผิดชอบต่อสังคมจะทำการปรับปรุงค่าโดยใช้อัตราแลกเปลี่ยนถั่วเฉลี่ยของเดือนก่อนเดือนที่รายการดังกล่าวเกิดขึ้น

งบกำไรขาดทุน

รายการส่วนใหญ่ในงบกำไรขาดทุนที่ได้รับการตรวจสอบ / สอบทานแล้วของบริษัทฯ
นั้นเป็นเงินเหรียญ สรอ. แล้วถูกแปลงค่าเป็นเงินไทยบาทโดยใช้อัตราแลกเปลี่ยน ณ ขณะนั้น[1]
เพื่อให้การปรับปรุงค่าใหม่ในการค้าขาย
แต่ละรายการนี้ถูกต้องสมบูรณ์จำเป็นจะต้องทำการหาอัตราแลกเปลี่ยน ณ วันที่มีการค้าขายแต่ละครั้ง
นโยบายดังกล่าวอยู่นอกเหนือจากขอบเขตการตรวจทานของบีทีซีเอเอส
รายการเหล่านี้ได้มีการแปลงค่าโดยใช้อัตราแลกเปลี่ยนถัวเฉลี่ยถ่วงน้ำหนักรายเดือน[2]ภายในช่วงระยะเวลา
3 เดือน สิ้นสุดวันที่ 31 ธันวาคม 2553 ซึ่ง (หากรายได้ ค่าใช้จ่าย
และอัตราแลกเปลี่ยนค่อนข้างคงที่)
อัตราแลกเปลี่ยนดังกล่าวน่าจะประมาณอัตราแลกเปลี่ยนในอดีตสำหรับการค้าแต่ละรายการได้ อนึ่ง
นโยบายนี้ไม่ได้ใช้ในการแปลงค่ารายการบางรายการ เนื่องจาก บีทีซีเอเอส และบริษัทฯ
เห็นว่าการใช้นโยบายในรูปแบบอื่นจะแสดงการปรับปรุงค่าในรูปสกุลเงินเหรียญสรอ.
ได้ถูกต้องยิ่งขึ้น รายการต่างๆ ที่ใช้นโยบายในรูปแบบอื่นมีดังต่อไปนี้

-   ในทำนองเดียวกับรายการค่าเสื่อมราคาสะสมในงบดุล
    การแปลงค่าเสื่อมราคาของสินทรัพย์ที่ซื้อด้วยเงินเหรียญสรอ. จะใช้อัตราแลกเปลี่ยน ณ
    วันที่ได้มาของสินทรัพย์ดังกล่าว มิใช่อัตราแลกเปลี่ยน ถัวเฉลี่ยถ่วงน้ำหนักรายเดือน
    อย่างไรก็ตาม ตามที่ได้กล่าวไปแล้วข้างต้นในส่วนของงบดุล
    นโยบายการแปลงค่าเสื่อมราคาของสินทรัพย์ที่เป็นเงินไทยบาทนั้น อัตราแลกเปลี่ยน ณ
    วันที่ได้มาของสินทรัพย์จึงถูกนำมาใช้ในส่วนของสินทรัพย์หลักที่เป็นเงินไทยบาท อย่างไรก็ตาม
    สินทรัพย์ที่เป็นเงินบาทอื่น เช่น ยานพาหนะ ส่วนตกแต่ง และอุปกรณ์สำนักงาน เป็นต้น
    จะถูกแปลงค่าด้วยอัตราแลกเปลี่ยนถัวเฉลี่ยถ่วงน้ำหนักรายเดือน

-   กำไร / ขาดทุนจากการจำหน่ายเรือเดินทะเลและอุปกรณ์ สามารถแบ่งออกได้เป็นกลุ่ม ดังนี้

1.  กำไร/ขาดทุนจากการจำหน่ายเรือเดินทะเล
    ถูกแปลงค่าด้วยอัตราแลกเปลี่ยนถั่วเฉลี่ยของเดือนก่อนเดือนที่ขายสินทรัพย์ดังกล่าว

2.  กำไร/ขาดทุนจากการจำหน่ายสินทรัพย์อื่น เช่น อุปกรณ์ เป็นต้น
    ได้มีการแปลงค่าโดยใช้อัตราแลกเปลี่ยนถัวเฉลี่ยถ่วงน้ำหนักรายเดือนภายในช่วงระยะเวลา 3
    เดือน ของช่วงไตรมาสที่เกิดรายการ

-   กำไร (ขาดทุน) จากอัตราแลกเปลี่ยนในงบกำไรขาดทุนในรูปสกุลเงินเหรียญสรอ.
    เกิดขึ้นจากรายการเกี่ยวกับเงินสินทรัพย์ถาวรย่อยๆ รวมถึงสินทรัพย์และหนี้สินหมุนเวียน
    ที่อยู่ในรูปสกุลเงินไทยบาท โดยมูลค่าของรายการเหล่านี้ในรูปเงินเหรียญสรอ.
    ได้เปลี่ยนแปลงไปจากมูลค่าในไตรมาสที่ผ่านมา
    เนื่องจากความซับซ้อนในการได้มาซึ่งตัวเลขโดยละเอียดในแต่ละรายการ
    จึงถือว่ารายการเหล่านี้ไม่มีการเปลี่ยนแปลงตลอดช่วงระยะเวลางบการเงิน
    นั่นคือตั้งแต่ไตรมาสที่ผ่านมา

-   เงินปันผลที่จ่ายให้แก่ผู้ถือหุ้นจะทำการปรับปรุงค่าโดยใช้อัตราแลกเปลี่ยนถั่วเฉลี่ยของเดือนก่อนเดือนที่เกิดรายการ

-   กำไรสะสมต้นปีได้ถูกปรับปรุงค่าด้วยอัตราแลกเปลี่ยนไทยบาท / เหรียญสรอ. ที่แท้จริง ณ
    ช่วงเวลาที่มีการบันทึกกำไรสะสม

[1] อัตราแลกเปลี่ยนเงินตราต่างประเทศที่ใช้เป็นอัตราแลกเปลี่ยนถัวเฉลี่ยประจำเดือนที่ได้จากธนาคารแห่งประเทศไทยหนึ่งเดือนก่อนหน้านี้
เช่น อัตราแลกเปลี่ยนไทยบาท / เหรียญสรอ.
โดยเฉลี่ยของเดือนเมษายนจะถูกนำไปใช้เป็นเกณฑ์การคำนวณตัวเลขในเดือนพฤษภาคม

[2] อัตราแลกเปลี่ยนถัวเฉลี่ยถ่วงน้ำหนัก
คำนวณจากอัตราแลกเปลี่ยนเฉลี่ยต่อเดือนของธนาคารแห่งประเทศไทย
ถูกถัวเฉลี่ยถ่วงน้ำหนักด้วยจำนวนวันทำการของเรือเดินทะเลของบริษัทฯ ในแต่ละเดือน